---

**Plantae** — Magnoliophyta

Classis : Magnoliopsida   
Ordo : Rosales   
Familia : Cannabaceae   
Genus : *Cannabis*   
Species : ***C. sativa***   
*Cannabis sativa*   
L.  
Subdivisiones: Subspecies*C. sativa* L. subsp. *sativa*  
*C. sativa* L. subsp. *indica*

***Cannabis sativa*** est opinabilis plantarum florentium species familiae Cannabacearum, herba annua quae per historiam ab hominibus adhibita est fons fibrae, olei ex eius seminibus, cibi, medicamenti (vide Cannabis (medicamentum)), medicinae (vide Cannabis medicinalis), et propositorum spiritualium (vide Spiritualis cannabis usus). Quaeque plantae pars unice conlecta est, secundum eius propositum.

Usus communes
-------------

Saccus fibris cannabis factus
Semen, avium pabulum praecipue adhibitum, est pretiosus proteini fons. flores, et minus folia, caules, et semina, composita chemica "psychoactiva" et cannabinoida efficacia in corpore continent, quae homines ad proposita voluptaria, medicinalia, et spiritualia facienda consumunt. Sic adhibita, apparatus florium (*marijuana*) et foliorum, et apparatus ex resina (*hashish*) decocti, ab infumatione, vaporizatione, et ingestione orali consumuntur. Omnem per historiam, tincturae, infusiones, et unguenta fuerunt apparatus communes.

Physiologia vegetabilis
-----------------------

*Cannabis sativa,* adumbratio scientifica, circa 1900
*Cannabis* sexu regigni. Flores plantae feminei in racemis crescunt, qui possunt multa centa seminum producere. Plantae mares se polline exuunt plusquam viginti dies antequam semina in plantis femineis maturent. 

In solo, plantae optimum pH est 6.3 ad 6.8; in cultu hydroponico, 5.2 ad 5.8. *Cannabis* ergo ad hydroponicam est aptissima, quia haec pH aestimatio plurimis bacterius et fungis est infensa.

Pharmacologia
-------------

Δ9-tetrahydrocannabinol (THC)
Quamquam praecipuum compositum chemicum "psychoactive" in *Cannabi sativa* est ?9-tetrahydrocannabinol (THC), planta circa sexaginta cannabinoida continet; plurima autem horum cannabinoidorum minorum producuntur solum in summis minimis. Praeter THC, aliquod cannabinoidum in magnis "concentrationibus" ab aliquibus plantis est cannabidiol (CBD).

Partes chemicae
---------------

Chemicae *Cannabis sativae* partes circa centum composita comprehendunt quae plantae suum odorem proprium praebent (vide Essentiale floris cannabis oleum). Hae plerumque sunt terbentinae (Anglice: *terpenes*) et sesquiterbentinae (Anglice: *sesquiterpenes*) volatiles:

* Δ9-tetrahydrocannabinol
* a-Pinene
* Myrcene
* Trans-ß-ocimene
* a-Terpinolene
* Trans-caryophyllene
* a-Humulene, proprium *Cannabis sativae* odorem facit
* Caryophyllene-oxidum, quo aliqui canes exercentur ad hashish reperiendum

Notae
-----

1. ↑  Ernestus Gotthold Struve D. *Paradoxum chymicum sine igne*, Ienae, 1715, apud Ernestum Claudium Bailliar, p. 55.  Libri Googles **(Latine)**
2. 1 2 3 4 5 6 7  J. Novak, K. Zitterl-Eglseer, S. G. Deans, C. M. Franz. (2001). "Essential oils of different cultivars of *Cannabis sativa* L. and their antimicrobial activity". *Flavour and Fragrance Journal* **16** (4): 259–262 .
3. ↑  Essential Oils

Bibliographia
-------------

Fontes antiquiores
* 1330 : Hu Si-hui, *Propria ad mensam Imperatoris principia* (Paul D. Buell, Eugene N. Anderson, edd. et interprr. *A Soup for the Qan: Chinese dietary medicine of the Mongol era as seen in Hu Szu-hui's Yin-shan cheng-yao* [Londinii: Kegan Paul, 2000] p. 430 et alibi)

Nexus externi
-------------

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • Plant List • NCBI • Biodiversity • Encyclopedia of Life • Plant Name Index • Plantes d'Afrique • Flora of China • INPN France • Flora of North America • USDA Plants Database |

* Nuntii de cannabine apud Scannabis.com
* cheap-hydroponic-kits.com De agricultura hydroponica

Pinacotheca
-----------

* Cannabis*Cannabis*
* Cannabis*Cannabis*
* Cannabis*Cannabis*
* Cannabis*Cannabis*
* Cannabis*Cannabis*
* Flores feminei CannabisFlores feminei *Cannabis*